Jonas Pavilonis
Jonas Pavilonis (1944 m. gruodžio 2 d. Dambavos k., Marijampolės r. – 2017 m. spalio 20 d. Alytuje) – choro dirigentas ir pedagogas. Mokėsi Marijampolės internatinėje ir vaikų muzikos mokykloje. Pirmieji muzikos mokytojai buvo K. Gurevičius ir V. Pocius. Mokydamasis muzikos mokykloje, valtorna grojo moksleivių pučiamųjų orkestre. 1963 m. įstojo į Lietuvos valstybinę konservatoriją (mokėsi A. Baužinsko valtornos klasėje), grojo studentų pučiamųjų ir simfoniniame orkestre, bet netrukus buvo pašauktas į sovietų armiją.